屈原问渡

《屈原问渡》古琴曲，屈原被放逐后，为楚怀王不识其忠心而独自伤悲，故问渡焉，后即投汨罗而死。后人作此曲以悼念屈原。

琴谱中歌词原文

第一段 悲时述志
叹我生也，遭际何独，何独不辰，重，为臣尽职，业扶社稷，致君泽民，要杷纲常振立，不负忠贞。胡为乎罹奸邪，妒贤嫉能谗陷身。
第二段 在浊思清
吾王本施仁义，忠良每能见任。逢时不祥，聪明掩蔽。邪曲害公，遂使方正倒置的那难容，径赴那湘流兮，愁云黯澹风凄凄，烟波渺渺可怜，重一句，离君去国将安之。天地岂不宽，丹心—片凭谁伊。
第三段 泽畔逢渔
形容憔悴，颜色而槁枯，行吟泽畔一身孤。偶遇渔父，问之曰，子非三闾大夫乎。荒滨寂寞子兮，重一句，含愁何故至于斯。堂堂大国也，子独不能之之乎。
第四段 泣诉孤忠
渔父，的那渔父渔父听吾陈，嗟夫，举世皆浊我独淸，众人皆醉我独醒，是以见放，郁结难为情。是以见放孤忠郁结难为情，怀此都也，欲诉谁知心。
第五段 渔不知心
渔父吿之曰，吾闻知上古圣人，不凝滞于物可也，彼皆却而能，与世推移。子不因时制宜，众人皆醉，何不哺其糟而啜其醨，举世皆浊，何不掘其泥而扬其波，何故深思逺举，致令一身放为。
第六段 清白自持
吾闻沐必弹冠，又闻浴必振衣。安能察察，受污之班班。宁赴湘流，葬于江鱼之腹中也为安。焉能蒙世俗之麈埃，污吾义胆与忠肝。天髙月冷孤臣，重一句，此身为国心悲凄。遭世罔极兮，此身何必留人间。
第七段 忠懐激烈
渔父去而不复与吾言，忧愁百结，欲诉谁。极目烟波，令人徒自悲。怒冲冲，怒气冲冲，天长地久，惟有此恨终无绝期。
第八段 感物言情
野渡无人䖏，芳草空凄，空凄空凄复空凄。只见古树昏鸦，对逋臣空自啼，避弋高飞。国奚莫吾知兮，镆鎁为钝，铅刀为铦，薰莸无真伪。世道那何如。
第九段 流芳百世
直道而见于疑，正道而被于讥，鸾凤伏窜，鸱鸮翱翔。嗟吁默默，痛烮我肝肠，悲伤悲伤复悲伤。江流那浩浩兮，闻吾淸白，一旦永相忘，脱离尘想。
尾
飘然自弃长江，留得清名万古芳，叹人生大梦一场。